НАЦРТ ИЗМЕНЕ ОДЛУКЕ

На основу члана 61., 61а., Закона о пољопривредном земљишту („Службени гласник РС“, број 62/2006, 65/2008-др.закон, 41/2009, 112/2015, 80/2017 и 95/2018-др.закон), члана 8. Уредбе о условима, начину и поступку за давање пољопривредног земљишта у државној својини на коришћење у непољопривредне сврхе ( „Службени гласник РС“, број 99/2022), члана 31. Правилника о условима и поступку давања у закуп и на коришћење пољопривредног земљишта у државној својини („Службени гласник РС“, број 16/2017, 111/2017, 18/2019, 45/2019, 3/2020, 25/2020. 133/ 2020, 63/2021 и 63/2023) и члана 37. става 1 тачка 7. Статута Града Ниша („Службени лист Града Ниша“, број 88/2008, 143/2016, 18/2019),

Скупштина Града Ниша, на седници од \_\_\_\_\_\_\_\_\_\_ .2024.године донела је

ОДЛУКУ

О ИЗМЕНИ ОДЛУКЕ О ОДРЕЂИВАЊУ НАДЛЕЖНОГ ОРГАНА ЗА  
СПРОВОЂЕЊЕ ПОСТУПКА ДАВАЊА У ЗАКУП И НА КОРИШЋЕЊЕ  
ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА  
ТЕРИТОРИЈИ ГРАДА НИША

Члан 1.

У Одлуци о одређивању надлежног органа за спровођење поступка давања у закуп и на коришћење пољопривредног земљишта у државној својини на територији Града Ниша („Службени лист Града Ниша“, број 5/2007, 52/2015 и 138/2017), у члану 2. после става 1. и алинеје 6, додају се нове алинеје, које гласе:

* „Одлуку о продужењу периода коришћења пољопривредног земљишта у државној својини по почетној цени од 0 динара, уз сагласност Министарства надлежног за послове пољопривреде,
* Одлуку о давању на коришћење пољопривредног земљишта у државној својини у непољопривредне сврхе, уз сагласност Министарства надлежног за послове пољопривреде.“

Члан 2.

Ова одлука ступа на снагу у року од осам од дана објављивања у „Службеном листу Града Ниша“.

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу \_\_\_\_\_\_\_\_\_\_\_\_ 2024. године

СКУПШТИНА ГРАДА НИША

Председник

доц. др Бобан Џунић

О б р а з л о ж е њ е

Пољопривредно земљиште у државној својини може се дати у закуп и на коришћење јавним оглашавањем према условима прописаним Законом о пољопривредном земљишту („Службени гласник РС“, број број 62/2006, 65/2008-др.закон, 41/2009, 112/2015, 80/2017 и 95/2018-др.закон) и подзаконским актима.

На основу члана 61., 61а., Закона о пољопривредном земљишту („Службени гласник РС“, број 62/2006, 65/2008-др.закон, 41/2009, 112/2015, 80/2017 и 95/2018-др.закон), члана 8. Уредбе о условима, начину и поступку за давање пољопривредног земљишта у државној својини на коришћење у непољопривредне сврхе ( „Службени гласник РС“, број 99/2022), члана 31. Правилника о условима и поступку давања у закуп и на коришћење пољопривредног земљишта у државној својини („Службени гласник РС“, број 16/2017, 111/2017, 18/2019, 45/2019, 3/2020, 25/2020. 133/ 2020, 63/2021 и 63/2023) надлежни орган јединице локалне самоуправе доноси одлуке о давању у закуп и на коришћење пољопривредног земљишта у државној својини на својој територији, уз сагласност Министарства надлежног за послове пољопривреде, а у складу са донетим годишњим Програмом заштите, уређења и коришћења пољопривредног земљишта.

У складу са подзаконским актима предметног Закона, која су на снази од краја 2022. године и 2023. године, неопходно је Одлуку о одређивању надлежног органа за спровођење поступка давања у закуп и на коришћење пољопривредног земљишта у државној својини на територији Града Ниша („Службени лист Града Ниша“, број 5/2007, 52/2015 и 138/2017), усагласити са свим изменама и допунама подзаконских аката, ради њихове примене у поступку реализације Годишњег програма заштите, уређења и коришћења пољопривредног земљишта.

У члану 37. став 1. тачка 7. Статута Града Ниша („ Службени лист Града Ниша“, број 88/2008, 143/2016 и 18/2019) регулисана је надлежност Скупштине Града Ниша да у складу са законом доноси прописе и друге акте, као и њихове измене и допуне.

Спровођењем ове одлуке остварују се приходи буџета Града Ниша у складу са чланом 71. Закона о пољопривредном земљишту („Службени гласник РС“, број 62/2006, 65/2008-др.закон, 41/2009, 112/2015, 80/2017 и 95/2018-др.закон).

Одлука ступа на снагу осмог дана од дана објављивања у „Службеном листу Града Ниша“. Начелник

Ружица Ђорђевић